| **Žozepas Boreliskat. *Josep Borrell Fontelles*** |
| --- |
|  |
| Ž. Borelis 2019 m. |
| Gimė | 1947 m. balandžio 24 d. (76 metai)La Pobla de Seguras, Katalonija, Ispanija Ispanija |
| Tautybė | Ispanas |
|  |
| Veikla | Ispanijos politikas |
| Organizacijos | Fon der Lejen Komisija |
| Pareigos | ES Vyriausiasis įgaliotinis, EK pirmininkės pavaduotojas |
| Partija | Ispanijos socialistinė darbo partija,Europos socialistų partija |
|  |
| Alma mater | Madrido technikos universitetas,Madrido Komplutensės universitetas,Stanfordo universitetas,Prancūzijos naftos institutas |
|  |
|  **Vikiteka** | Josep Borrell |

**Žozepas Borelis** (kat. *Josep Borrell Fontelles*; g. 1947 m. balandžio 24 d. La Pobla de Seguras, Katalonijoje) – Ispanijos ir Europos Sąjungos politikas, Europos Parlamento pirmininkas (2004–2007), Ispanijos užsienio reikalų ministras (2018–2019), ES Vyriausiasis įgaliotinis (nuo 2019). Ispanijos socialistinės darbo partijos (ISDP) narys.

Biografija
----------

Ž. Borelis gimė paprasto kaimo kepėjo šeimoje. Nuo vaikystės buvo užimtas šeimos versle, pradinį išsilavinimą įgijo savarankiškai, iš knygų. Leridoje (Katalonija) baigė vidurinę mokyklą. 1969 m. baigė aerokosminę inžineriją Madrido technikos universitetą, kartu studijavo ekonomiką Madrido Komplutensės universitete. Stažavosi JAV, Prancūzijoje, apgynė daktaro disertaciją.

1972–1981 m. dirbo inžinieriumi Ispanijos nacionalinėje naftos kompanijoje. Buvo išrinktas vienu iš profsąjungų lyderių. 1974 m. įstojo į Socialistų partiją. 1982 m. ministras pirmininkas Felipe González paskyrė jį į finansų ministro postą. 1986 m. buvo išrinktas į Ispanijos parlamentą nuo Barselonos provincijos ir iki 2004 m. liko parlamento nariu.

2004 m. ministro pirmininko ir ISDP generalinio sekretoriaus José Luis Rodríguez Zapatero siūlymu sėkmingai kandidatavo į Europos Parlamentą, vadovaudamas socialistų kandidatų sąrašui. Iki 2007 m. buvo EP pirmininku. 2007–2009 m. buvo Plėtros komiteto pirmininku. 2008 m. gruodžio 12 d. buvo paskirtas Europos universiteto instituto (EUI) prezidentu ir šias pareigas ėjo 2010–2012 m.

Ž. Borelis išsiskyrė kaip Katalonijos nepriklausomybės priešininkas. Jis buvo esė „Las cuentas y los cuentos de la Independencia" („Skaičiavimai ir pasakos dėl nepriklausomybės") vienas autorių, 2015 m. sutriuškinęs nepriklausomybės siekiančio judėjimo pateiktus ekonominius argumentus.

2018–2019 m. buvo Ispanijos užsienio reikalų ministras Pedro Sánchez vyriausybėje.

2019 m. gruodžio 1 d. pradėjo eiti ES Vyriausiojo įgaliotinios užsienio reikalams ir saugumo politikai pareigas, šiame poste pakeitęs Federica Mogherini, paskirtas Fon der Lejen Komisijos pirmininkės pavaduotoju.

Kritika
-------

2006 m. rugsėjo 28 d. Ž. Borelis susilaukė audringos reakcijos iš Šiaurės šalių, pareiškęs, kad Europos Parlamento darbe didelę opozicijos narių grupę turi Skandinavijos šalys, neišgyvenusios karo sunkumų, pamiršęs, kad Suomija kovėsi Žiemos kare su SSRS, o Danija, Norvegija buvo nacių okupuotos ir įtrauktos į karinį konfliktą.

2019 m. gegužės mėn. interviu leidiniui „El Periódico" jis Rusiją pavadino sena Europos prieše.

Šaltiniai
---------

1. ↑  Terceiro, José B. (2015-08-29). „El cuento de los lecheros Junqueras y Mas". *El País. Babelia*.
2. ↑  Deutsche Welle (www.dw.com). „Что думает о России и санкциях будущий глава дипломатии ЕС | DW | 07.10.2019". DW.COM. Nuoroda tikrinta 2019-10-08.

Nuorodos
--------

* Biografija Europos Komisijos svetainėje

  



| Politinis postas
 |
| --- |
| Prieš tai:**Pat Cox** | **Europos Parlamento pirmininkas** 2004-2007 | Po to:**Hans-Gert Pöttering** |
| Prieš tai:**Federica Mogherini** | **ES Vyriausiasis įgaliotinisEK pirmininkės pavaduotojas**nuo 2019 m. gruodžio 1 d.. | Po to:**–** |
| Prieš tai:**Miguel Arias Cañete** | **Ispanijos atstovas Europos Komisijoje** nuo 2019 m. gruodžio 1 d. | Po to:**-** |

|  |  |  |  |
| --- | --- | --- | --- |
| 

| Ž • A • REuropos Sąjunga Von der Leyen Komisija (2019–2024) |
| --- |
|  |
| 
Josep Borrell • Thierry Breton • Helena Dalli • Valdis Dombrovskis • Elisa Ferreira • Mariya Gabriel • Paolo Gentiloni • Johannes Hahn • Phil Hogan • Ylva Johansson • Věra Jourová • Stella Kyriakidou • Janez Lenarčič • Didier Reynders • Margaritis Schinas • Nicolas Schmit • Kadri Simson • Virginijus Sinkevičius • Maroš Šefčovič • Dubravka Šuica • Frans Timmermans • Jutta Urpilainen • Adina-Ioana Vălean • Olivér Várhelyi • Margrethe Vestager • Ursula von der Leyen • Janusz Wojciechowski |

 |